สวัสดีค่ะ🙏 หนูอยากถามว่า อาการที่เป็นอยู่ตอนนี้คือหายใจลำบาก หายใจไม่ค่อยสะดวกค่ะ หายใจแรงกว่าปกติ ไม่ค่อยรู้สึกว่าเจ็บน่าอกนะคะ มันเป็นเพราะอะไรคะ หนูก็ไม่แน่ใจว่าเป็นอาการของกรดไหลย้อนรึเปล่า ไปหาแล้ว เช็คดู เอกซเรย์ดู ทุกอย่างปกติค่ะ แล้วก็ไม่ได้ให้ยาอะไรมาทานเลย เป็นได้ 4-5 วันแล้วค่ะ ไม่หายสักที #ขอบสำหรับคำตอบค่ะ
สวัสดีค่ะ อาการหายใจลำบาก ไม่ได้เจ็บแน่นหน้าอกชัดเจนดังกล่าวมา อาจมีสาเหตุมาจาก เกิดหลังการออกแรงทำงานหนักๆ การอยู่ในที่ที่อากาศถ่ายเทไม่สะดวกหรือมีฝุ่นควันมาก กรดไหลย้อนอาจทำให้แสบร้อนกลางอกหรือลำคอจนรู้สึกเหมือนกับหายใจลำบากได้ หรือมีการติดเชื้อในปอดหรือหลอดลม มีหลอดลมตีบจากจากโรคหอบหืด เป็นต้นซึ่งถ้าเคยพบแพทย์ ตรวจเบื้องต้นไปแล้วว่าปกติ ก็น่าจะสบายใจได้ระดับหนึ่งว่าไม่ได้เป็นโรคร้ายแรงต่างๆหรือการติดเชื้อในปอดเบื้องต้นรักษาตามอาการ พักผ่อนให้เพียงพอ งดการทำงานหนักๆ อยู่ในที่ที่อากาศถ่ายเทได้ดี รับประทานอาหารให้ตรงเวลา ไม่กินแล้วนอนทันที สังเกตอาการค่ะ ถ้าอาการยังเป็นมากขึ้นเรื่อยๆไม่ทุเลา หอบเหนื่อย หรือมีไข้ ไอ เจ็บแน่นหน้าอก ควรกลับไปพบแพทย์